ПРОТОКОЛ № 34
от заседание на Комисия по правни въпроси 
на Висшия съдебен съвет, проведено на 22 юли 2013 г.

Днес, 22 юли 2013 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА											
ЧЛЕНОВЕ:		СВЕТЛА ПЕТКОВА
						ЮЛИЯ КОВАЧЕВА
						КАРОЛИНА НЕДЕЛЧЕВА
						НЕЗАБРАВКА СТОЕВА
														
На заседанието присъстваха експертните сътрудници на комисията: Саша Харитонова –  директор дирекция “Правна” и Мартин Величков – старши експерт-юрисконсулт в дирекция „Правна” в АВСС. 

По внесените допълнителни точки и на основание последвалите разисквания по дневния ред
КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:
- Отговори на Ивета Парпулова – кандидат за административен ръководител на Окръжен съд гр. Пазарджик, на поставени въпроси от Център на НПО в Разград.
- Проект на Закон за изменение и допълнение на Закона за административните нарушения и наказания, изпратен от Министерство на правосъдието, за становище.
- Становища на постоянните комисии на ВСС по предложените варианти  за изменение и допълнение на Правилата за командироване на съдии, прокурори и следователи, приети с решение на ВСС по протокол № 25/27.06.2013 г. и становища от председателите на Софийски апелативен съд, Софийски окръжен съд, Софийски градски съд и Окръжен съд гр. Габрово, подкрепящи становището на председателя на Върховния касационен съд проф. Лазар Груев.
- Доклад за прилагането на закона и за дейността на съдилищата през 2012 г.
- Информация относно изпълнението на мерките заложени в План-графика по изпълнението на мерките, предвидени в Стратегията за превенция и борба с корупцията в съдебната система, приет с решение на ВСС по протокол № 4/31.01.2013 г. за първите шест месеца на 2013 г. /решение на КПКИТС от 01.07.2013 г./

По дневния ред

1. ОТНОСНО: Предложение за изменение в Методиката за атестиране на съдия, прокурор, следовател, административен ръководител и заместник на административния ръководител, приета с решение на ВСС по протокол № 39/28.11.2011 г.
Приложение: Извлечение от протокол № 45/16.07.2013 г. от заседанието на Комисия по предложенията и атестирането.

        КОМИСИЯТА ПО ПРАВНИ ВЪПРОСИ
Р Е Ш И:

	1.1. ДАВА ПОЛОЖИТЕЛНО СТАНОВИЩЕ по предложението за изменение на чл. 62, ал. 2, т. 1 от Методиката за атестиране на съдия, прокурор, следовател, административен ръководител и заместник на административния ръководител, приета с решение на ВСС по протокол № 39/28.11.2011 г.
	1.2. Решението по т. 1.1. да се предостави на Комисията по предложенията и атестирането за внасяне в заседание на ВСС за приемане.

2. ОТНОСНО: Писмо от ЗАД „ОЗК-Застраховане” АД, в отговор на решение на КПВ от 01.07.2013 г. относно изплатени обезщетения на Найден Найденов и Красимира Иванова - съдебни служители.
Приложение: Извлечение от протокол № 30/01.07.2013 г. от заседанието на КПВ.

3. ОТНОСНО: Писмо от Леонида Димитрова – съдебен служител в Районен съд гр. Плевен относно неизплатено обезщетение за битова злополука от ЗАД „ОЗК-Застраховане” АД.

По точки 2 и 3, които се обединяват
	
        КОМИСИЯТА ПО ПРАВНИ ВЪПРОСИ
Р Е Ш И:

Да се изпрати благодарствено писмо до ЗАД „ОЗК-Застраховане” АД, за изплатените обезщетения на Найден Найденов и Красимира Иванова - съдебни служители, както и да уточнят съществува ли проблем с изплащането на обезщетението  на Леонида Илиева Димитрова – съдебен служител в Районен съд гр.- Плевен.

4. ОТНОСНО: Писмо от Министъра на външните работи във връзка с проведена среща на Междуведомствената работна група за обсъждане на евентуални промени на нормативната уредба, касаеща участието на граждански специалисти в мисии и операции на НАТО и Европейския съюз.
Приложение: Протокол от срещата.

        КОМИСИЯТА ПО ПРАВНИ ВЪПРОСИ
Р Е Ш И:

4.1. Писмото от Министъра на външните работи, ведно с протокола от проведената среща на Междуведомствената работна група за обсъждане на евентуални промени на нормативната уредба, касаеща участието на граждански специалисти в мисии и операции на НАТО и Европейския съюз, да се изпрати на постоянните комисии на ВСС, за предложения, с оглед предмета на срещата.

5. ОТНОСНО: Доклад от Саша Харитонова – директор на дирекция „Правна” относно изпълнение на решение на КПВ по протокол № 30.01.07.2013 г. за изменение и допълнение на ПОДВССНА, в частта касаеща условията за несъвместимост за съдебните служители от АВСС.
Приложение: Извлечения от протоколи на КПВ, КПКИТС, КПУКИВИВСС, КМД, КБФ, КСА, КПЕПК, КДП, КАОСНОСВ.

        КОМИСИЯТА ПО ПРАВНИ ВЪПРОСИ
Р Е Ш И:

5.1. ОТЛАГА вземането на решение по т. 5, за разработване на конкретни условия за несъвместимост на съдебните служители, съобразени с нормативната уредба.

6. ОТНОСНО: Писмо от Главния прокурор на РБългария относно одобряване План за действие на прокуратурата на Република България, за периода 01.09.2013 г. – 01.03.2015 г.
Приложение: План за действие на хартиен и магнитен носител.

Забележка: Точката да се включи в дневния ред за заседанието на ВСС на 24.07.2013 г.

Комисията по правни въпроси предлага на Висшия съдебен съвет да вземе следното решение:
ПРОЕКТ

ВИСШИЯТ СЪДЕБЕН СЪВЕТ
Р Е Ш И :

1. ПРИЕМА Плана за действие на Прокуратурата на Република България, за периода 01.09.2013 г. – 01.03.2015 г.
2. Предлага при изпълнението на мерките от Плана за действие, които завършват с решения на Висшия съдебен съвет, в предвидените работни групи да участват и представители на съответните комисии на Висшия съдебен съвет, съобразно тяхната компетентност.

ДОПЪЛНИТЕЛНИ ТОЧКИ:

7. ОТНОСНО: Отговори на Ивета Парпулова – кандидат за административен ръководител на Окръжен съд гр. Пазарджик, на поставени въпроси от Център на НПО в Разград.

        КОМИСИЯТА ПО ПРАВНИ ВЪПРОСИ
Р Е Ш И:

7.1. Отговорите на Ивета Парпулова – кандидат за административен ръководител на Окръжен съд гр. Пазарджик, на поставени въпроси от Център на НПО в Разград да се публикуват на сайта на ВСС.

8. ОТНОСНО: Проект на Закон за изменение и допълнение на Закона за административните нарушения и наказания, изпратен от Министерство на правосъдието, за становище.
Забележка: Точката да се включи в дневния ред за заседанието на ВСС на 26.07.2013 г.

        КОМИСИЯТА ПО ПРАВНИ ВЪПРОСИ
Р Е Ш И:

8.1. .ОТЛАГА разглеждането на проекта на Закон за изменение и допълнение на Закона за административните нарушения и наказания, изпратен от Министерство на правосъдието, за следващо заседание на комисията.

9. ОТНОСНО: Становища на постоянните комисии на ВСС по предложените варианти  за изменение и допълнение на Правилата за командироване на съдии, прокурори и следователи, приети с решение на ВСС по протокол № 25/27.06.2013 г. и становища от председателите на Софийски апелативен съд, Софийски окръжен съд, Софийски градски съд и Окръжен съд гр. Габрово, подкрепящи становището на председателя на Върховния касационен съд проф. Лазар Груев. 
Забележка: Точката да се включи в дневния ред за заседанието на ВСС на 25.07.2013 г.

Комисията по правни въпроси предлага на Висшия съдебен съвет да приеме един от предложените варианти за изменение и допълнение на Правилата за командироване на съдии, прокурори и следователи, както следва:
ПРОЕКТ

ВИСШИЯТ СЪДЕБЕН СЪВЕТ
Р Е Ш И :

1. В раздел II Условия, ред и критерии за командироване в т. 3.1., да се добави б. „в” със следното съдържание: „и в случаите предвидени в закона”.
2. В раздел II Условия, ред и критерии за командироване в т. 3.1., да се добави б. „в” със следното съдържание: „и в случаите предвидени в закона.” и в раздел IV Преходна разпоредба, в § 1, след израза „..., в срок до един месец,...” да се допълни изразът „..., след приключване на конкурсите, ...”.

10. ОТНОСНО: Доклад за прилагането на закона и за дейността на съдилищата през 2012 г.

        КОМИСИЯТА ПО ПРАВНИ ВЪПРОСИ
Р Е Ш И:

10.1. Предлага на Висшия съдебен съвет да приеме Доклада за прилагането на закона и за дейността на съдилищата през 2012 г., ведно със становището на Комисията по правни въпроси към Висшия съдебен съвет.
10.2. Предлага на Висшия съдебен съвет на основание чл. 30, ал. 1, т. 14 от ЗСВ, да внесе Доклада за прилагането на закона и за дейността на съдилищата през 2012 г. в Народното събрание.
10.3. Точката да бъде включена в дневния ред за заседанието на ВСС на 26.07.2013 г.
11. ОТНОСНО:  Информация относно изпълнението на мерките заложени в План-графика по изпълнението на мерките, предвидени в Стратегията за превенция и борба с корупцията в съдебната система, приет с решение на ВСС по протокол № 4/31.01.2013 г. за първите шест месеца на 2013 г. /решение на КПКИТС от 01.07.2013 г./

        КОМИСИЯТА ПО ПРАВНИ ВЪПРОСИ
Р Е Ш И:

11.1. Относима към дейността на комисията е мярка 86 от Графика на неотложните мерки и действия на правителството за периода юли 2012 - декември 2013 г. Същата, касае изменение и допълнение на Методиката за атестиране и нейното съответствие с принципите на Стратегията за продължаване на съдебната реформа и измененията на ЗСВ. Мярката е в процес на изпълнение - направен е анализ на Методиката, в резултат на което се подготвя проекта за изменение и допълнение на същата.
11.2. Решението да се изпрати на Комисия „Професионална етика и превенция на корупцията” по компетентност.

24.07.2013 г. 		                      ПРЕДСЕДАТЕЛ
НА КОМИСИЯТА:		     
                       ЮЛИАНА КОЛЕВА

Директор дирекция “Правна”:
    			           Саша Харитонова

Сътрудник на КПВ:
                               Мариана Георгиева